projecte-aina/catalan_government_crawling huggingface dataset:
Els autors han encarat el repte d'escriure sobre un tema tan aparentment eteri i subtil com els valors i el paisatge.
El viatge entre els dos extrems, l'espiritual i el material, el cobreixen eficaçment amb intensitat, sense deixar res per verd, valgui la dita també per la connotació ecològica.
"... l'informe descriu les principals evidències del canvi climàtic a Catalunya i formula recomanacions estratègiques... per reduir les emissions de gasos amb efecte d'hivernacle i adaptar els sistemes naturals i humans als efectes del canvi climàtic."
Treball amb els antecedents més significatius dels darrers avenços.
Inclou una visió pràctica amb solucions als problemes dels projectistes, i una altra de més complexa orientada a profunditzar en els fenòmens físics, en els diversos models i en temes de seguretat.
La publicació explica i deixa constància de la metodologia utilitzada per a l'elaboració dels set catàlegs de paisatge i constitueix, alhora, una base i un precedent per a eines metodològiques futures.
Francesc X. Ventura fa propostes per millorar els hàbits de mobilitat per aprofitar les possibilitats que la ciutat ofereix.
3a. part de la trilogia que inclou Ciutat captiva i Ciutat expansiva, de la història de la ciutat de Barcelona.
Mirada àmplia i crítica al impacte de les tecnologies intel·ligents sobre la vida urbana, sobre el govern de les ciutats i els desafiaments socials i polítics de la societat connectada.
L'Ajuntament de Barcelona proporciona accés lliure i gratuït a la documentació municipal de divulgació pública.
Podem trobar una Selecció d'obres importants per al coneixement arquitectònic i artístic de la ciutat de Barcelona publicats entre els anys 1950 i 2000.
L'ICGC ha processat i analitzat dades captades pel satèl·lit Sentinel-5P (del programa europeu Copernicus) a una resolució de 7 x 7 km que revelen la disminució de la contaminació de l'aire i, en concret i de forma molt evident, les concentracions de diòxid de nitrogen troposfèric (NO 2 ) sobre Catalunya.
La pandèmia del coronavirus ha comportat la disminució de l'activitat industrial i de la mobilitat, especialment en els ecosistemes urbans i periurbans; aquesta disminució s'associa als nivells de contaminació de l'aire a tot el món i Catalunya no és una excepció.
El NO 2 es produeix a partir de la combustió dels motors de cotxes, centrals elèctriques i altres processos industrials.
Tot i que no és un gas d'efecte hivernacle en si mateix, el factor contaminant prové de les activitats i sectors industrials que són responsables d'una gran part de les emissions de carboni del món i que impulsen, segons apunten experts científics, l'escalfament global.
El Sentinel-5 Precursor (Sentinel-5P) és la primera missió del programa europeu Copernicus dedicada al seguiment de l'atmosfera.
El satèl·lit incorpora el sensor Tropomi, que capta les dades que permetran definir la traçabilitat de gasos com el diòxid de nitrogen, l'ozó, el metanal, el diòxid de sofre, el metà, el monòxid de carboni i els aerosols, tots ells afecten l'aire que respirem i, per tant, la nostra salut i el nostre clima.
El programa europeu Copernicus contempla properes missions que seguiran monitoritzaran les traces de gasos i d'aerosols claus de la qualitat de l'aire, com ara el Sentinel-4 i Sentinel-5.
Imatges processades a l'ICGC a partir de dades del satèl·lit Sentinel-5P del programa europeu Copernicus.
S'observa, per a les quatre dates i a la resolució espacial que ofereix el satèl·lit, la variació de la concentració troposfèrica abans i deprés de les mesures de confinament.
Redactat per: Institut Cartogràfic i Geològic de Cataluunya
Per saber-ne més: Institut Cartogràfic i Geològic de Cataluunya
Models de pronòstic de la contaminació, Generació de geoinformació de referència
Com cada quatre anys, França publica el seu informe sobre l'estat del medi ambient.
L'obra, fruit del treball dels diferent serveis del Ministeri, ofereix multitud de mapes, xifres i anàlisis que permeten apreciar l'evolució ambiental del país veí.
L'informe es divideix en dues parts: a la primera s'analitza l'estat actual del medi, la biodiversitat, la situació dels recursos naturals i l'exposició a riscos; a la segona s'aborden els nous models de consum, la interacció entre economia i medi ambient, la resiliència territorial i la societat del coneixement i la informació.
Com a novetat, enguany hom pot accedir a dues versions diferents de l'informe: la completa i la de síntesi, totes dues en edició electrònica de fàcil consulta, summament acurada i molt atractiva visualment.
Per sustentar la població mundial de 2050 caldrà doblar la producció alimentària actual.
Lucas Simons, antic director d' UTZ Certified, assegura que això només es podrà aconseguir mitjançant la transformació radical del mercat i l'assoliment d'una agricultura i una producció realment sostenibles.
La clau per a un nou model, sembla, rau en el fet que totes les parts implicades en la producció aprenguin a pensar juntes, destruint els compartiments estancs en què encara avui es mouen, en favor de l'interès comú (i global).
Simons posa en aquest llibre els seus amplis coneixements sobre desenvolupament rural, comerç i agricultura sostenible a disposició del públic, i els complementa amb una quarantena d'entrevistes a personalitats d'abast mundial.
Podeu adquirir el llibre en aquest vincle, i visitar la pàgina "Changing the Food Game".
Jeff Speck, conegut per obres com Suburban Nation, es planteja en aquesta ocasió quin és el factor clau per aconseguir ciutats pròsperes i vives.
I arriba a la conclusió que la resposta és la passejabilitat.
Les ciutats nord-americanes han patit durant molt de temps una segregació d'usos que ha fet imperativa la utilització dels transports, públics o privats, per a qualsevol activitat, en una tendència que a casa nostra també hem aplicat en major o menor grau, amb desenvolupaments extensius estrictament residencials, per exemple.
A parer d'Speck, l'escala humana i la velocitat de passeig són elements de fàcil implantació que, alhora, aconsegueixen que cada ciutadà se senti responsable de la vida urbana i pugui aportar les seves idees per seguir millorant l'entorn.
Sembla que la ciutat mediterrània surt més ben posicionada que la nord-americana en la recuperació del seu centre (vegeu, per exemple, el Pla de superilles de l'Agència BCN Ecologia ).
Però sens dubte, si els Estats Units aconsegueixen la passejabilitat dels seus downtowns, l'efecte d'altaveu per a urbs de tot el món serà molt més gran.
La campanya IRENEU està coordinada per la Direcció General de Recerca del Departament d'Empresa i Coneixement, i te per objectiu gestionar i informar de les accions de finançament de la Generalitat de Catalunya en matèria de recerca, desenvolupament i innovació (R+D+I) i les activitats d'R+D+I executades.
Cada any, pels voltants dels mesos de març i abril, cada Departament ha d'informar de les activitats o projectes amb component R+D+I duts a terme al llarg de l'exercici anterior a través de l'aplicació corporativa IRENEU.
Pel que fa al Departament de Territori i Sostenibilitat(DTES) aquest any s'han recollit 133 activitats corresponents al 2018, que suposen gairebé 13 milions i mig d'euros.
Recerca i Innovació del DTES és l'encarregada de recollir totes les activitats del Departament, i d'ampliar-les amb més informació per tal de generar cada any la memòria RDI, que es publica al web del DTES des de l'any 2008.
A més, a cada activitat se li assignen els eixos R+D+I del Departament que li escauin.
Podeu consultar els resultats de la campanya 2018 en xifres a l'enllaç relacionat.
El Servei d'Estudis i Documentació d'Habitatge(SEDH) va presentar el passat 20 de juny els principals indicadors en matèria d'habitatge del 2018, obtinguts de les dades que el servei recull i en fa l'explotació.
Aquesta presentació es va fer dins el marc de la jornada de la Secretaria d'Hàbitat Urbà i Territori, on també es van presentar les dinàmiques d'urbanisme 2018, informades també en aquest butlletí.
La presentació estava dividida en tres blocs:
Una part de les dades que disposa el SEDH provenen del Col·legi d'Aparelladors, Arquitectes Tècnics i Enginyers d'Edificació de Barcelona, quan es tracta de dades relatives a la construcció de nous habitatges; mentre que si són dades del mercat de compravenda, l'origen és el Colegio de Registradores de la Propiedad, Bienes Muebles y Mercantiles de España; i si són del mercat de lloguer, la informació s'obté de les fiances depositades a l'Incasòl.
De les polítiques d'habitatge dutes a terme per l'Agència de l'Habitatge de Catalunya(AHC), l'Incasol, el Consorci de l'Habitatge de Barcelona i el Consorci Metropolità de l'Habitatge també s'obtenen dades que són recollides pel SEDH.
Així doncs es tenen dades de les polítiques següents:
La difusió de les dades es fa per diferents canals:
Al tercer bloc de la jornada es van mostrar un seguit d'indicadors i gràfiques de l'evolució temporal d'aquests indicadors, que permeten arribar a conclusions com aquestes:
Redactat per: Lluïsa Casals, Rosa Fernández i Cristina Gil
Per saber-ne més: Lluïsa Casals i Rosa Fernández
Amb la voluntat que esdevingui una cita anual, la unitat de Recerca i Innovació del Departament de Territori i Sostenibilitat (DTES) ha organitzat un cicle de tres jornades al voltant de l'activitat RDI de les secretaries sectorials.
El cicle tenia un doble objectiu:
Estructura del Pla d'eixos RDI del DTES
Les 3 sessions, els materials i la gravació de les quals estan disponibles a Internet, van ser les següents:
El cicle va permetre fer un retorn de la campanya Ireneu que cada any recull la RDI del DTES que doni una visió més global de l'activitat de les diferents secretaries.
Aquesta perspectiva de conjunt permet constatar que la RDI és present en major o menor mesura a totes les unitats, gràcies a la implicació i motivació de les persones, que busquen maneres d'aportar més valor al dia a dia de l'activitat administrativa.
També van permetre posar en comú les diferents aproximacions de les sub-direccions a la seva activitat diària des del prisma de la innovació, ja sigui visualitzant les actuacions principals que impulsen, ja sigui copsant quin és el seu enfocament estratègic de futur.
Des de la unitat de RDI valorem molt positivament l'interès i l'acollida del cicle.
La nostra voluntat és que aquesta oportunitat d'exposar, compartir i debatre internament esdevingui una cita anual.
* Els 6 clústers del pilar II de l'FP9 són: salut, cultura, creativitat i societat inclusiva, seguretat civil per a la societat, digital, indústria i espai, clima, energia i mobilitat i alimentació, bioeconomia, recursos naturals, agricultura i medi ambient.
Els dos últims són els que tenen una relació més estreta amb les polítiques del DTES.
Per saber-ne més: Marga Torre Alcoceba, Cristina Gil Riba i Júlia Rubert i Tayà
L'Observatori del Paisatge, en col·laboració amb l'Associació Coemeterium, ha desenvolupat un portal web amb el nom de " Els últims paisatges ", per donar visibilitat al valor paisatgístic dels cementiris a Catalunya.
Es tracta d'un inventari viu i dinàmic, molt útil per a la gestió cultural i patrimonial, per a l'ordenació de l'urbanisme i del paisatge, per a la planificació turística, i per a la pràctica educativa.
Els cementiris a casa nostra han tingut sempre una relació molt estreta amb el paisatge i han esdevingut indrets d'alt valor patrimonial i espiritual.
Sovint, la seva ubicació els ha convertit en miradors privilegiats per a la contemplació del paisatge, i han esdevingut, en si mateixos, fites visuals i referents de qualitat d'un determinat territori.
Ara per ara el web compta amb 160 cementiris corresponents a l'Aran, l'Alt Camp, l'Anoia i el Garraf però ha d'anar creixent fins abastar tot el territori català.
Es tracta d'un inventari viu, en constant actualització, que compta també amb les aportacions ciutadanes.
El portal permet fer una cerca dels cementiris per nom de municipi o bé de manera interactiva al mapa que es mostra a la part esquerra, i un cop se'n selecciona un, a la part dreta apareixen les seves característiques: la localització, la comarca i unitat de paisatge a la que pertany, monuments i personatges destacables que hi són enterrats, elements de la guerra civil i la postguerra, si és un mirador, si es troba dins del nucli urbà, si està abandonat, si es fan visites guiades, etc).
Finalment, a l'apartat de contacte del web se'ns convida a enviar comentaris, fotografies i altres informacions sobre els cementiris catalogats.
L'Associació Coemeterium, col·laboradora de l'Observatori del Paisatge de Catalunya en aquest projecte, ha fet un treball ingent per fomentar el coneixement i la preservació dels cementiris i les seves obres, tant de Catalunya com d'arreu del món, així com de sensibilització a la societat sobre aquest patrimoni.
Observació del paisatge, Sensibilització social
L'Agència de l'Habitatge de Catalunya, conjuntament amb el Departament de Territori i Sostenibilitat, estan col·laborant amb la Comissió Europea en la realització de dues proves pilots amb la metodologia Level(s).
Level(s) pretén ser un marc voluntari d'informació per millorar la sostenibilitat dels edificis.
Utilitzant les normes existents, proporciona un enfocament de la UE per a l'avaluació del comportament ambiental en l'entorn construït.
En aquest marc, des de la Comissió Europea es va organitzar una conferència el passat 18 de desembre de 2018 sota el títol de Conference Sustainable Building: Level(s) – Bringing Buildings into the Circular Economy (Conferència d'edificis sostenibles: Level(s)- portant els edificis cap a l'economia circular) en la qual es va convidar a l'Agència de l'Habitatge de Catalunya a presentar l'experiència catalana.
Els dos edificis sobre els quals es farà el test són les seus centrals del Departament de Territori i Sostenibilitat i de l'Agència d'Habitatge.
S'ha volgut participar en aquesta experiència perquè l'evolució és tan ràpida en aquest sector que cal liderar amb coneixement i, per tant, l'Administració vol ser actor en el camp de proves.
En la presentació feta es va remarcar que l'estratègia, tot i tractar d'edificis, té els seus usuaris en el centre de l'estratègia.
Cristina Cardenete va remarcar que Level(s) permet tenir tota la informació rellevant d'un edifici centrada en una única eina.
En un futur a mitjà termini, Level(s).podria millorar el coneixement en relació amb els indicadors clau de gestió del parc d'edificis, facilitar el benchmark, aconseguir les metadades relatives a la sisena dimensió BIM, procurar millorar l'evolució del parc i permetre el disseny de millors polítiques i estratègies.
Habitatge creu que és molt important participar en Level(s) per analitzar i organitzar la informació obtinguda de projectes estratègics com el BIM, i també per analitzar i comparar les dades obtingudes amb altres recursos d'informació, com el reglament EMAS, la calculadora d'emissions de gasos amb efecte hivernacle de l'Oficina Catalana del Canvi Climàtic o la certificació CESBA testada en el marc del projecte CESBA MED.
L'anàlisi dels aspectes descriptius d'ambdós edificis pilot ja ha evidenciat un gran repte: cal aconseguir una estandardització de les dades per tal de millorar el desenvolupament dels projectes i entendre millor els seus riscs i valor afegit.
L'Agència de l'Habitatge de Catalunya i el Departament de Territori i Sostenibilitat estan col·laborant amb la Comissió Europea en la realització de dues proves pilot amb la metodologia Level(s).
Level(s) pretén ser un marc voluntari d'informació per a millorar la sostenibilitat dels edificis.
Utilitzant les normes existents, proporciona un enfocament de la UE per a l'avaluació del comportament ambiental en l'entorn construït.
Level(s) ofereix un conjunt d'indicadors i paràmetres per mesurar el comportament ambiental dels edificis durant el seu cicle de vida, i també permet avaluar altres vinculats a la salut i al benestar, el cost del cicle de vida i els possibles riscos futurs pel comportament dels edificis avaluant:
Aquest conjunt d'indicadors ens facilitaran una gran quantitat d'informació per la sexta dimensió (6D) dels models BIM.
Tant professionals dels edificis com els seus clients poden usar Level(s) per entendre millor com els edificis impacten en el medi ambient.
Així mateix, poden reduir aquest impacte i millorar-ne el rendiment mitjançant mètodes d'avaluació i les seves eines associades.
Això és possible perquè Level(s) pot emprar-se en altres esquemes d'avaluació i de certificació per assegurar-se que els seus criteris reflecteixen les prioritats més importants dels principis de l'economia circular europea, ja que cada indicador de Level(s) s'ha dissenyat amb l'objectiu de vincular l'impacte ambiental d'un edifici a les prioritats de la UE en aquest àmbit d'economia.
També permet fer comparatives entre dades i resultats relatives al rendiment sobre els edificis d'aquestes mesures i sistemes.
Level(s) se centra en els principals aspectes del rendiment d'un edifici i facilita l'accés a aquest camp per aquells que desitgen construir edificis més sostenibles, en els aspectes que ja s'han enumerat anteriorment.
Durant aquesta fase pilot, el DTES i l'Agència testaran la metodologia desenvolupada en les respectives seus centrals, calculant els indicadors proposats, aportant propostes de millora i analitzant-ne el seu potencial abans de la seva publicació definitiva.
Aquesta col·laboració es va iniciar el juliol de 2018 i està prevista que finalitzi a setembre de 2019.
Per saber-ne més: Projecte Level(s)
El 25 d'octubre de 2019 va tenir lloc la quarta jornada organitzada per Geocom que sota el títol "El món és 3D" va tractar sobre com la incorporació de la tercera dimensió ha aportat valor en la gestió del territori, del patrimoni, etc.
El 29 de novembre de 2017 es va realitzar la jornada "Explorant el potencial de la Informació Geogràfica" a la sala d'actes del Departament, organitzada per la Comissió d'Informació Geogràfica del Departament (Geocom*).
L'objectiu de la jornada va ser posar en valor el potencial de la Informació Geogràfica (IG), per tal d'assegurar-ne un ús més decidit, tant en el sector públic com en el privat, sobretot en la presa de decisions d'impacte territorial.
Per aquest motiu, la jornada es va obrir també a altres col·lectius IG (altres departaments, universitats, centres de recerca, administració local, diputacions, etc.).
Aquí s'ofereix la possibilitat de tornar a recuperar les diferents ponències que es van fer aquell dia i els dos debats que les varen acompanyar.
[* Geocom és la comissió que aplega els representants dels usuaris de la Cartografia i la Informació Geogràfica (IG) del Departament i organismes adscrits, i vetlla per definir i donar criteris de com generar, estructurar, emmagatzemar, mantenir, preservar i publicar aquesta informació.]
"El còmic és una eina més que l'Institut ofereix per difondre la cartografia a la societat des de l'òptica del lleure".
Recull una àmplia mostra de com el passat ofereix solucions per al present i reserva possibilitats per al futur.
L'obra contribueix a dotar de relat històric i de context a un sector que ha d'actuar decididament com a factor dinamitzador i de desvetllament econòmic del territori.
Eina per a la divulgació i la comprensió d'un dels fenòmens científics i tècnics més significatius de la nostra societat.
Analitza els sentiments que pot provocar la contemplació del paisatge.
Els desplaçaments de residents vulnerables i les lluites urbanes no han desaparegut... han retornat amb gran força.
"Aquest dossier de l'Observatori del Paisatge de Catalunya vol ser l'espai de referència sobre els arbres monumentals i singulars per a persones especialitzades i per al públic en general".
Aportació en el coneixement del territori pirinenc i en la millora de la governança dels béns comunals.
El primer informe complet és d'accés lliure.
Internet ha canviat les nostres vides però encara no ha canviat les nostres ciutats.
Eina a l'abast de la ciutadania, per conèixer la informació relativa a l'estat del medi ambient a Catalunya de manera acurada i rigorosa.
El conjunt de textos pretén precisar de quina manera el projecte residencial i el del seu entorn urbà són inseparables i complementaris.
L'autor analitza el paper destacat que va tenir el port de Barcelona des de 1330 fins prop de 1430 en el gran comerç mediterrani.
El Catàleg és un encàrrec de la Secretaria d'Hàbitat Urbà i Territori del Departament de Territori i Sostenibilitat fet a l'Observatori del Paisatge de Catalunya, i en aquest cas es dona la particularitat de que la seva elaboració es fa en paral·lel amb el Pla Territorial Parcial del Penedès, facilitant d'aquesta manera, la introducció del paisatge en el planejament territorial i urbanístic, així com en les polítiques sectorials, i aportant informació sobre tots els paisatges que integren aquest àmbit, no només els espais singulars.
El Catàleg de paisatge del Penedès comprèn 16 unitats de paisatge, amb la particularitat que inclou part de 3 catàlegs aprovats prèviament: Camp de Tarragona, Comarques Centrals i Regió Metropolitana, la qual cosa no implica que s'hagi fet un refós d'aquests 3 catàlegs sinó que el nou catàleg es planteja com una oportunitat per aprofundir més en els valors i les dinàmiques del paisatge del Penedès.
A l'igual que en els catàlegs de paisatge precedents, la participació ciutadana te un valor molt important en l'elaboració d'aquest, sobre tot per implicar i coresponsabilitzar la societat en la gestió i planificació del paisatge.
Així doncs, el passat mes de juny van tenir lloc a Capellades, Sant Salvador, Sant Sadurní d'Anoia i Vilanova i la Geltrú, les jornades informatives adreçades a la ciutadania per presentar el procés d'elaboració del Catàleg de paisatge del Penedès i per explicar el procés participatiu consistent en:
Prospecció de referència, Observació del paisatge
Redactat per: Observatori del Paisatge de Catalunya
El High-Level Political Forum(HLPF) és la plataforma principal de les Nacions Unides per al desenvolupament sostenible, que te com a missió principal fer el seguiment i revisar l'Agenda 2030 per al Desenvolupament Sostenible i els seus Objectius per al Desenvolupament Sostenible(ODS), a nivell global.
Aquest any l'HLPF va tenir lloc a Nova York entre el 9 i el 18 de juliol, i va comptar amb la presència de la Secretaria d'Hàbitat Urbà i Territori, fet que s'emmarca dins de l'estratègia del Departament de Territori i Sostenibilitat (DTES) d'abordar les polítiques urbanes de forma integrada mitjançant l'Agenda Urbana de Catalunya, prioritzant matèries tan primordials com l'accés a l'habitatge.
El programa de l'HLPF constava de dues parts:
Particularment, i des de l'òptica estrictament urbana, l'11 de juliol, va tenir lloc una sessió temàtica per a la revisió de l'estat d'implementació de l' ODS 11.
Atesa la seva condició de govern subnacional, la delegació catalana va participar essencialment en dos esdeveniments, tots ells organitzats per la Global Task Force:
La delegació dels Governs Locals i Regionals present al HLPF va comptar amb 226 participants dels 5 continents, dels quals 55 eren representants polítics, entre ells el Secretari d'Hàbitat Urbà i Territori del DTES, Agustí Serra.
L'acte es va presentar per una nodrida representació de Nacions Unides (President de l'Assemblea General, Vice-Secretària General, Directora Executiva d'UN-Hàbitat), i es van desenvolupar els següents temes:
Com a resum, pel que fa al DTES, es reafirmen les següents idees:
L'objectiu últim de l'HLPF és remarcar la necessitat d'una major implicació dels governs locals i subnacionals en la implementació de l'Agenda 2030 i de l'Agenda Urbana, conscienciant als Estats de la importància de comptar amb tots els nivells de governança.
Valorització territorial, Sostenibilitat, Avaluació ambiental